open-index/open-wikipedia-markdown huggingface dataset:
Rijnwaarden

Dosiero:Loudspeaker.svg**Rijnwaarden** ()
estas eksa municipo en la nederlanda provinco Gelderland. La eksa municipo havis (je la 1-a de julio 2006) 10 998 loĝantojn kaj havas areon de 44,86 km² (de kiu 8 km² estas akvo).

La Rejno ĉi tie (apud Spijk) enfluas Nederlandon. La loka Malnova Rejno estas riverbranĉo kie antaŭe situis la ĉefa fluo de la Rejno.

## Vilaĝoj 
Aerdt, Herwen, Lobith, Pannerden, Spijk, Tolkamer kaj Tuindorp

Kategorio:Vilaĝoj de Nederlando
Kategorio:Loĝlokoj en Gelderlando
Kategorio:Eksaj municipoj de Gelderlando
Kategorio:Zevenaar
Nicolas Mosar

**Nicolas Mosar**, naskiĝinta la 25-an de novembro 1927 kaj mortinta la 6-an de januaro 2004, estis luksemburgia politikisto, juristo kaj diplomato. Li interalie estis komisaro en la unua periodo de la Eŭropa Komisiono Delors, kiu gvidis la Eŭropan Komunumon inter la jaroj 1985 kaj 1989. En la Eŭropa Komisiono, li prezidis la fakojn *energio kaj Eŭratom*. Post la periodo en la Eŭropa Komisiono, li iĝis ambasadoro de Luksemburgio en Italio. Nicolas Mosar estis membro de la konservativa partio CSV de Luksemburgio.

Kategorio:Luksemburgaj politikistoj
Kategorio:Membroj de la Eŭropa Komisiono
Kategorio:Komisiono Delors 1
Kategorio:Naskiĝintoj en 1927
Kategorio:Mortintoj en 2004
Friedrich Christiansen

eta|Kpt. Friedrich Christiansen
**Friedrich Christiansen** (Wyk auf Föhr, 12-a de decembro 1879 - Aukrug, 3-a de decembro 1972) estis generalo en nazia Germanio.

Cristiansen estis de la 29-a de majo 1940 ĝis la 7-a de aprilo 1945 *Wehrmachtsbefehlshaber in den Niederlanden* (sub la ĉefkomando de la Wehrmacht) kaj de la 10-a de novembro 1944 ĝis la 28-a de januaro 1945 ĉefkomandanto de la 25-a armeo. En la lasta funkcio li estis sekvita de Gunther Blumentritt.
Li ordonis je la 2-a de oktobro 1944 por fari razion en la vilaĝo Putten Gelderland, post kiam rezista grupo mortpafis germanan oficiron.

Christiansen estis en 1948 en Arnhem kondamnita al 12 jaroj en malliberejo pro militkrimoj. Tamen en decembro 1951 li estis liberlasita.

## Vidu ankaŭ 
* Razio de Putten

Kategorio:Krimuloj
Kategorio:Germanaj soldatoj
Hanovro (lando)

La lando **Hanovro** (en Esperanto kelkfoje ankaŭ nomata "Hanovrio") estas historia regiono – kaj portempe memstara lando dinastie ligita kun Britio – en norda Germanio. Ĝia teritorio estas la ĉefa parto de la hodiaŭa federacia lando Malsupra Saksio. Ĉefurbo estis Hanovro.

Antaŭulo de la lando Hanovro estis la princlando *Calenberg*, parto de la iama duklando Brunsvigo-Luneburgo (*Braunschweig-Lüneburg*).
Ekde 1692 ĝi ankaŭ neoficiale nomiĝis "duklando Hanovro".

En 1708 ĝi rangaltiĝis al "elekto-princlando Hanovro" (*"Kurhannover"*). La nova princo-elektisto de Hanovro en 1714 heredas ankaŭ la britan tronon kiel reĝo Georgo la 1-a, do tiel la britaj reĝoj havis en la 18-a jarcento kunelektorajton pri la germana reganto. Hanovro kaj Britio havis komunan reĝon de 1714 ĝis 1837.

En 1806 la elektoprinclando estis okupita de Prusio, kaj anstataŭ ĝi estis formita la napoleona ŝtato Reĝlando Vestfalio.
Post Napoleono, la lando estis restarigita kaj rangaltigita de la Viena Kongreso kaj ekzistis de 1814 ĝis 1866 kiel memstara "reĝlando Hanovro".
En 1866 ĝi estis konkerita kaj aneksita de Prusio kaj ĉesis ekzisti kiel memstara ŝtato.
Ĝia teritorio fariĝis prusia provinco, "provinco Hanovro".

Post la Dua Mondmilito la lando Prusio estis malfondita. Per dekreto de la brita militista registaro la lando Hanovro estis restarigita la , sed ĝuis nur tre mallongan memstaran ekziston, ĝis kiam alia dekreto la 23-an de novembro samjare unuigis ĝin kun najbaraj landopartoj al la nove kreita federacia lando Malsupra Saksio.

## Regantoj 
La dinastio Hanovro regis la **duklandon Brunsvigo-Luneburgo**, ankaŭ nomata "lando Hanovro", kiu ekde 1692 fariĝas **elekto-princlando**.

Hanovro kaj Britio havis komunan monarĥon de 1714 ĝis 1837 (en Hanovro unue kiel princo-elektisto, ekde 1815 kiel reĝo).

### Princoj-elektistoj de Brunsvigo-Luneburgo 
* 1708-1727 Georgo la 1-a, ekde 1714 ankaŭ reĝo de Britio en persona unio
* 1727-1760 Georgo la 2-a
* 1760-1806 Georgo la 3-a

## Reĝoj de Hanovro 
* 1815-1820 Georgo la 3-a, *"la Freneza Reĝo Georgo"*
* 1820-1830 Georgo la 4-a
* 1830-1837 Vilhelmo la 4-a, lasta reĝo en persona unio kun Britio. Post li, Viktoria heredis la britan tronon. En la lando Hanovro, laŭ la salfranka leĝo nur viro rajtis heredi la tronon. Tiel la persona unio inter la du reĝlandoj finiĝis.
* 1837-1851 Ernesto Aŭgusto la 1-a de Hanovro
* 1851-1866 **Georgo la 5-a** de Hanovro
En 1866 la reĝlando estis konkerita kaj aneksita de Prusio kaj ĉesis ekzisti kiel memstara lando.

Kategorio:Historio de Malsupra Saksio
Kategorio:Historio de Germanio
Kategorio:Germana monarkio
Kategorio:Eksaj landoj de Eŭropo
Kategorio:Historiaj germanaj teritorioj
Kategorio:Administraj unuoj fonditaj en 1946
Kategorio:Administraj unuoj malfonditaj en 1946
Olga Korbut

**Olga Valentinovna Korbut** (; ) (naskiĝis je  en Hrodno), ankaŭ konata kiel la *Sturno de Minsk*, estas belorusa, sovetia gimnastino kiu gajnis kvar orajn medalojn kaj du arĝentajn dum la Someraj Olimpikoj, en kiu ŝi partoprenis en 1972 kaj 1976 kiel membro de la sovetia teamo.

## Junaĝo 
Korbut, kiu komencis trejniĝi je aĝo de 8 jaroj, eniris belorusan sportlernejon gvidatan de Renald Kniŝ je aĝo de 11. La unua trejnisto de Korbut estis Elena Volĉeckaja, unu jaron pliposte ŝi iris al la grupo de Kniŝ. Per li, ŝi lernis malfacilan retrosalton sur la ekvilibrada trabo.

## Fotaro

Bundesarchiv Bild 183-L0901-0201, XX. Olympiade, DDR-Turnerinnen, Karin Janz, Goldmedaille.jpg|Podio en 1972. Olga Korbut en blanka vesto (meze)
Olga Korbut at Madame Tussauds London.jpg|Vaksa replikaĵo de Olga  Korbut (Madame Tussauds)

Kategorio:Naskiĝintoj en Belorusio
Kategorio:Belorusaj gimnastikistoj
Kategorio:Sovetiaj gimnastikistoj
Kategorio:Olimpikaj medalistoj
David Williamson

**David WILLIAMSON** (8-a de majo 1934 - 30-a de aŭgusto 2015) estis brita politikisto. De 1987 ĝis 1997 li estis ĝenerala sekretario de la Eŭropa Komisiono. Poste, ekde 1999 li estis ano de la supera ĉambro de la brita parlamento.

Kategorio:Britaj politikistoj
Kategorio:Eŭropaj oficistoj
Hejmturto

La **Hejmturto**, *Streptopelia risoria*, estas eta aldomigita birdo de la genroj turtoj.

Kvankam ĝi estas kutime konsiderata per taksonomia nomo, kiel *Streptopelia risoria*, ekzistas granda dubo pri tiu klasigo ĉu taŭgas aŭ ne. Kelkaj fakuloj konsideras ĝin kiel aldomigita formo de Turka turto, *S. decaocto*, sed pli certiga opinio konsideras ĝin kiel aldomigita formo de Afrika turto, *S. roseogrisea*. Ŝajnas, ke tiu ĉi specio povas hibridiĝi libere kun aliaj specioj, kaj ties statuso kiel specio devas esti rigardata kiel dubinda. Tamen la komuna uzado de ambaŭ nomoj kaj la popola kaj la taksonomia, taŭgas konsideri la specion aparte el la aliaj parencaj samgenranoj.

La **Hejmturto** estis ĉehomigita dum 2000 ĝis 3000 jaroj. Ili estas facile kaptitaj, kaj iĝas longvivuloj en kaptiveco ĝis 12 jarojn, kaj ili estas rimarkindaj pro sia afableco. Lastatempe ili estas uzataj ekstensive en biologia eksperimentado, ĉefe pri hormonaj bazoj de reproduktado, ĉar iliaj sekvencoj de ceremonia pariĝado kaj gepatra kutimaro estis akurate priskribitaj kaj estas tre koheraj laŭ formo. Turtemuloj bredigas ilin laŭ granda varieco de koloroj; ĉefe dum la dua duono de la 20-a jarcento, kaj oni supozas, ke tion kaŭzis interbredado kun la *S. roseogrisea*. Kelkaj el tiuj turtoj mutaciiĝis kaj iĝis tute blankaj. Tiuj blankaj hejmturtoj estas tre komune uzataj en magiaj spektakloj kaj kiel simbolo de paco kune kun la blanka kolombo.

La voĉo *kuu* de la Hejmturto estas kreata ĉe muskoloj, kiuj vibras aeron senditan el la  pulmoj de la turto. Tiuj muskoloj apartenas al la plej rapidaj konataj el la muskoloj de vertebruloj, ili kontraktiĝas ĝis dekfoje pli rapide ol la muskoloj, kiujn vertebruloj uzas por kurado. Tiu klaso de muskoloj troviĝas ofte en histoj je granda rapideco kiel en vostoj de krotaloj. Hejmturto estas la unua specio de birdoj kie troviĝis tia klaso de muskolo. 

Liberaj populacioj de la Hejmturto setlas kiel rezulto de fuĝoj el kaptiveco, sed ili intermiksiĝas kun loka populacio de Turka turto, se tiuj ekzistas. Estas eta sovaĝa populacio en Los Anĝeleso, Kalifornio, kie ekzistas nek *S. decaocto* nek *S. roseogrisea*.

## Referencoj
* 
* 

## Eksteraj ligiloj 
* Ejo pri turtoj *The Place on the Internet for Doves*
*Barbary Dove History, de John Pire 

Kategorio:Hejmaj birdoj
Kategorio:Kolombedoj
Kategorio:Streptopelia
Carlo Ripa di Meana

**Carlo Ripa di Meana**, naskiĝinta la 15-an de aŭgusto 1929 en Romo, mortis la 2-an de marto 2018 samurbe, estis itala politikisto. Li interalie estis komisaro en la unua periodo de la Eŭropa Komisiono Delors, kiu gvidis la Eŭropan Komunumon inter la jaroj 1985 kaj 1989. En la Eŭropa Komisiono, li prezidis la fakon *medio*. Dum la sekva dua periodo de la Eŭropa Komisiono Delors, inter la jaroj 1989 kaj 1993, li respondecis pri la fako *Personaro, administrado kaj tradukado*. Carlo Ripa di Meana estis membro de la Partio Socialista de Italio (PSI).

Kategorio:Italaj politikistoj
Kategorio:Membroj de la Eŭropa Komisiono
Kategorio:Komisiono Delors 2
Kategorio:Komisiono Delors 1
Kategorio:Membroj de la Eŭropa Parlamento elektitaj en Italio 1984-1989
Kategorio:Membroj de la Eŭropa Parlamento elektitaj en Italio 1989-1994
Kategorio:Membroj de la Eŭropa Parlamento elektitaj en Italio 1994-1999
Filippo Maria Pandolfi

**Filippo Maria Pandolfi** (n. la 1-an de novembro 1927 en Bergamo, m. samloke la 22-an de marto 2025) estis itala politikisto. Li interalie estis membro de la dua Eŭropa Komisiono Delors, kiu gvidis la Eŭropan Komunumon inter la jaroj 1989 kaj 1993. En la Eŭropa Komisiono, li prezidis la fakojn *scienco, esploro kaj evoluo*. Filippo Maria Pandolfi estis membro de la konservativa partio Kristandemokratoj (DC) de Italio.

Kategorio:Italaj politikistoj
Kategorio:Membroj de la Eŭropa Komisiono
Kategorio:Komisiono Delors 2
Triangulo de Sierpinski

[eta|350ra| [Triangulo de Sierpinski.]]
Triangulo de Sierpinski (nomata ankaŭ kiel hermetilo de Sierpiński) estas unu el la pli simplaj fraktaloj. Ĝi estis konata longe antaŭ ekesto de la nocio (vidu Benoît Mandelbrot). Konstruo de tiu ĉi aro estis donita de pola matematikisto Wacław Sierpiński en 1915.

La triangulon de Sierpiński oni ricevas jene: en egallatera triangulo oni ligas mezpunktojn de lateroj, dividante ĝin tiamaniere al pli malgrandaj trianguloj. La mezan triangulon oni forigas, kaj la operacion oni ripetas koncerne la tri ceterajn triangulojn, dividante ĉiun el ili al kvar pli malgrandaj trianguloj, forigante la mezan, kaj kontraŭ la ceteraj la agado ripetiĝas. Punktoj restantaj post senfine multaj ripetiĝoj de la operacio kreas la triangulon de Sierpiński.

La fraktalon oni ankaŭ povas krei de la Triangulo de Pascal, farbante nigre ties senparajn nombrojn.

## Literaturo 
* W. Sierpinski, *Sur une courbe dont tout point est un point de ramification*, "C. R. Acad. Sci. Paris" 160 (1915): 302-305
* Math Forum: Pascal's Triangle

## Vidu ankaŭ 
* Aro de Cantor
* Tapiŝo de Sjerpinski
* Spongo de Menger

## Eksteraj ligiloj 
* La triangulo de Sierpiński (angle) en enciklopedio MathWorld

Kategorio:Rikuro
Kategorio:Matematiko
Kategorio:Fraktaloj
Hanovro (apartigilo)

**Hanovro** povas esti:

* Hanovro, urbo en norda Germanio
* Distrikto Regiono Hanovro (ekde 2001)
* Hanovro (lando), historia lando kaj regiono kun ĉefurbo Hanovro, aparte la Elekto-princlando Hanovro (1708–1806) kaj
* Reĝlando Hanovro (1814 – 1866), historia lando kaj regiono kun ĉefurbo Hanovro
* "Provinco Hanovro", la sama historia lando, konkerita de Prusio fariĝis prusia provinco (1866-1945)
* Hanovra dinastio, reĝa dinastio en Britio kaj Hanovro (lando)
Ray MacSharry

**Ray MacSharry** (en la gaela lingvo *Reamon Mac Searraigh*), naskiĝinta la , estas irlanda politikisto. Li interalie estis komisaro en la dua periodo de la Eŭropa Komisiono Delors, kiu gvidis la Eŭropan Komunumon inter la jaroj 1989 kaj 1993. En la Eŭropa Komisiono, li prezidis la fakojn *agrikulturo*. Ray MacSharry estas membro de la konservativa partio Fianna Fáil de Irlando.250ra|eta|Ray MacSharry

Kategorio:Irlandaj politikistoj
Kategorio:Membroj de la Eŭropa Komisiono
Kategorio:Komisiono Delors 2
Kategorio:Membroj de la Eŭropa Parlamento
Vaso Papandreu

**Vasiliki „Vaso“ PAPANDREU** (, laŭ franca latinliterigo *Vasso Papandréou*; naskiĝis la  en *Valimitika* en Peloponezo, mortis la 17-an de oktobro 2024 en  Ĥalandri) estas greka politikistino kaj ekonomikistino. Ŝi interalie estis komisionano en la dua periodo de la Eŭropa Komisiono Delors, kiu gvidis la Eŭropan Komunumon inter la jaroj 1989 kaj 1993. En la Eŭropa Komisiono, ŝi prezidis la fakojn *laboro kaj sindikataj rilatoj*. Post la periodo en la Eŭropa Komisiono, ŝi inter la jaroj 1996 kaj 2004 estis ministrino de Grekio, unue pri *evoluo*, ekde 1999 pri *internaj aferoj, publika administrado kaj malcentrigo* kaj ekde 2001 pri *medio, planado kaj publikaj laboroj* (kun speciala respondeco pri la Someraj Olimpikoj de 2004 en Ateno). Vaso Papandreu estis membro de la socialisma partio PASOK de Grekio.

## Eksteraj ligiloj 
* persona retejo de la politikistino 
* anglalingva biografieto pri ŝi sur la paĝoj de la greka parlamento 
* greklingva biografio de la persona retejo 

Kategorio:Grekaj politikistoj
Kategorio:Grekaj socialistoj
Kategorio:Membroj de la Eŭropa Komisiono
Kategorio:Komisiono Delors 2
Dead Can Dance

**Dead Can Dance** (t.e. *Mortintoj Povas Danci* en la angla) estas muzikgrupo kies ĉefaj membroj estas aŭstraldevena aldistino, Lisa Gerrard kaj britdevena baritono, Brendan Perry. La grupo debutis en 1981 en Melburno kie ĝi muzikumis dum unu jaro, antaŭ transurbiĝi Londonen. Post ok albumoj grade aperitaj de 1984 al 1996, la grupo dismembriĝis en 1998, sed provizore rekuniĝis en 2005 okaze de tutmonda turneo.

## Albumoj 
* *Dead Can Dance* (1984, 4AD)
* *Spleen and Ideal* (1985, 4AD)
* *Within the Realm of a Dying Sun* (1987, 4AD)
* ''The Serpent's Egg* (1988, 4AD)
* *Aion* (1990, 4AD)
* *Into the Labyrinth* (1993, 4AD)
* *Toward the Within* (live, 1994, 4AD)
* *Spiritchaser* (1996, 4AD)
* *Anastasis* (2012, PIAS Recordings)
* *Dionysus'' (2018, PIAS Recordings)

## Eksteraj ligiloj 
* Oficiala retejo
* Dead Can Dance Library

Kategorio:Aŭstraliaj muzikaj grupoj
Kategorio:Britaj muzikaj grupoj
Kategorio:Etera ondo
Kategorio:Muzikaj grupoj fonditaj en 1981
Clathrus archeri

La **ruĝ-krura fungo** aŭ ruĝ-tentakla fungo (*Clathrus archeri* aŭ *Anthurus archeri*) estas fungo simila al la orientpacifika ruĝa polpo.

Ĝi estis kunportita en Eŭropon el Aŭstralio. Oni trovis ĝin unuafoje en Eŭropo en 1914 en la Vogezoj ĉe La Petite Raon. La unua ekzemplero aperis en Germanio en 1937 en Supra Bavario. En Hungario aperis en la 1960-aj jaroj.

La juna fungo kreskas kiel sorĉa ovo, poste rapide elformiĝas la 4-7 ruĝaj "kaptokruroj", kiuj povas longi ĝis 12&nbsp;cm. La kruroj estas sporade kovritaj per malhela muka amaso, entenante sporojn kaj ellasante malbonan odoron similan al kadavraĵo.

Oni supozas, ke la fungo uzas iuspecan mimikron por altiri per la putriĝanta odoro insektojn (muŝojn), kiuj disportas la sporojn de la fungo kaj tiel helpas ties disvastiĝon.

## Apero 
Ĝi kreskas de julio ĝis septembro, ĉefe en arbaroj.

## Vidu ankaŭ 
* Phallus impudicus
* Fetora morkelo

## Eksteraj ligiloj 
* 

Kategorio:Nemanĝeblaj fungoj
Kategorio:Fungospecioj
Kategorio:Bazidiofungoj
Qntal

Qntal (*kantal*) estas germana muzikgrupo fondita en la jaro 1991 de muzikisto de Deine Lakaien, Ernst Horn, kune kun Michael Popp, kiu antaŭe fondis la bandon Estampie. Qntal estas projekto kiu adaptas tradiciplenajn mezepokajn tekstojn kaj melodiojn celante al ligado inter avangarda elektroniko kaj ŝvebanta ina kantado kun mezepokaj instrumentoj.

La repertuaron konsistigas tekstoj en mezaltgermana kaj malnovgermana, latina, angla, provenca lingvoj. Qntal tre valoras historie ĝustajn prononcon kaj akcenton.

## Albumoj 
* 1992: *Qntal I*
* 1995: *Qntal II*
* 2003: *Qntal III – Tristan und Isolde*
* 2005: *Qntal IV – Ozymandias*
* 2006: *Qntal V – Silver Swan*

## Listoj de titoloj 
* QNTAL I (1992)
# Un Vers De Dreyt Nien
# Ad Mortem Festinamus
# Anc Non Lo Vi
# Por Mau Tens
# Floris E Blanchaflor
# Unter der Linden
# Rossinhol
# Non Sofre Santa Maria
# Doussa Res
# Jherusalem
# Sanctus
# Black Death

* QNTAL II (1995)
# Introitus
# Palestinalied
# Frühling
# Hymni Nocturnales
# Vos Attestor
# Herbst
# Abaelard
# Virgo Splendens
# Trobar Clus
# Sine Nomine
# Ab Vox d'Angel
# Epilog

* QNTAL III - Tristan und Isolde (2003)
# Owi, Tristan
# Name der Rose
# Maiden in the Mor
# Lamento De Tristano
# Am Morgen Fruo
# Lasse
# Ecce Gratum
# Spiegelglas
# Maravillosos
# Entre Moi Et Mon Amin
# Gottinne Minne
# Vedes Amigo
# Verirret

* Illuminate (EP) (2004)
# Nihil
# Ecce Gratum (Club Version)
# Stella Splendens
# Entre Moi (Single Version)
# Vedes Amigo Illuminate
# Am Morgen Fruo (Remix by Bruno Kramm)
# El Sendero Hacia Monserrat
# Ecce Gratum (Extended Version)
# Entre Moi (Alternative Version)
# Omnis Mundi Illuminate

* QNTAL IV - Ozymandias (2005)
# All for one
# Ozymandias I
# Vogelfluc
# Blac
# Dulcis amor
# Cupido
# Flow
# Flamma
# Amor volat
# Ozymandias II
# Indiscrete
# Noit e dia
# Remember me

* QNTAL V - Silver Swan (2006)
# Monsieur`s Departure
# Amis Raynaut
# Levis
# Von den Elben
# Lingua Mendax
# Falling Star
# The Whyle
# Winter
# Altas Undaz
# 292
# Silver Swan

Kategorio:Germanaj muzikaj grupoj
Kategorio:Etera ondo
Kategorio:Muzikaj grupoj fonditaj en 1991
Algoritmo de Bresenham

eta|Ilustraĵo pri la algoritmo de Bresenham
**Algoritmo de Bresenham** estas algoritmo kiu kalkulas plej bonan aproksimon de kurbo en 2D spaco.

## Priskribo de algoritmo 
### Lemoj de algoritmo 
* Angulo inter tanĝanto kaj akso OX estas malpli granda ol 45°
** Se kurbo ne havas funkcion en formo y=f(x), ĝi povas havi  0
* funkcio de kurbo povas esti unutona funkcio kaj ne kreskanta kaj ne malkreskanta.

### Algoritmo 
eta|200px|dekstra
Kurbo estas en intervalo  [x_i, x_k ]. Unua rastrumero estas en punkto P(x_i;y_i) Sekve estas nur du ebloj: punkto A (x_i + 1 ; y_i) kaj punkto B(x_i+1 ; y_i+1). Nun oni povas kalkuli, kiu el ambaŭ punktoj estas pli proksima al la reala loko de kurbo. Mezuro por la distanco estas:

d_i = dx( |AC|-|CB|) = 2dy(x_i - x_o) - 2dx(y_i - y_o) + 2dy - dx
:kie:
:dx = x_k - x_i
:dy = y_k - y_i
:C = (x_0,y_0) 
Se d_i > 0  punkto A estas proksima, se ne punkto B estas.

Oni kalkulas:

d_{i+1} = 2 dy ( x_{i+1}-x_0 )-2 dx (y_{i+1} -y_0)+2 dy - dx

kaj subtraho inter d_{i+1} kaj d_i:
:d_{i+1} -d_i = 2 dy (x_{i+1} -x_i) - 2dx (h_{i+1} - y_i)
alinome:
:d_{i+1} = di + 2dy - 2dx(y_{i+1}- y_i) 

Se d_i >= 0 oni elektas punkton **B**, do:
:d_{i+1} = d_i +2 (dy-dx)
Kaj se  d_i  oni elektas punkton **A**, do:
d_{i+1} = d_i + 2dy
Ĉar formulo estas rikura do restas kalkulenda d_0:
: d_0 = 2dy - dx

## Realigo de algoritmo 
### C/C++ 
```c
// x1 , y1 −
 // x2 , y2 −
 void BresenhamLine(const int x1, const int y1, const int x2, const int y2) {
     //
     int d, dx, dy, ai, bi, xi, yi;
     int x = x1, y = y1;
     //
     if (x1  dy) {
         ai = (dy - dx) * 2;
         bi = dy * 2;
         d = bi - dx;
         //
         while (x != x2) {
             //
             if (d > 0) {
                 x += xi;
                 y += yi;
                 d += ai;
             } else {
                 d += bi;
                 x += xi;
             }
             glVertex2i(x, y);
         }
      //
     } else {
         ai = ( dx - dy ) * 2;
         bi = dx * 2;
         d = bi - dy;
         //
         while (y != y2) {
             //
             if (d > 0){
                 x += xi;
                 y += yi;
                 d += ai;
             } else{
                 d += bi;
                 y += yi;
             }
             glVertex2i(x, y);
         }
     }
 }
```

### Pascal 
```pascal
Procedure Linia(x1,y1,x2,y2,Kolor : integer);
 var c,i : integer;
    ŝ,sy,y,x : real;
  begin
 { if x2(y2-y1) then
  begin
    sy:=(y2-y1)/(x2-x1);
    y:=y1;
    for i:=x1 to x2 do
    begin
      putpixel(i,round(y),Kolor);
      y:=y+sy;
    end;
  end else
  begin
    sx:=(x2-x1)/(y2-y1);
    x:=x1;
    for i:=y1 to y2 do
    begin
      putpixel(round(x),i,Kolor);
      x:=x+sx;
    end;
  end;
 end;
```

Kategorio:Geometriaj algoritmoj
Kategorio:Komputila grafiko
Sendependaj Respublikanoj (Francio)

La **Sendependaj Respublikanoj** () estis franca konservativa-liberala politika grupo, kiu fondiĝis dum la jaro 1962 kaj iĝis politika partio dum 1966.

La politika grupo kaj posta partio estis iniciatita de Valéry Giscard d'Estaing, prezidento de Francio inter 1974 kaj 1981.

La Sendependaj Respublikanoj venis de la konservativa-liberala partio Nacia Centro de Sendependuloj kaj Kamparanoj (*Centre National des Indépendants et Paysans*, CNIP). Dum 1962, la partio CNIP decidis forlasi la koalicion de Charles de Gaulle pro ties eŭroposkeptikismo kaj la ĉiam pli forta substreko de la prezidenta potenco sub lia reĝimo. Tamen la ministroj de la partio CNIP rifuzis forlasi la registaron de Francion kaj do pluoficis ekster la gaŭlisma koalicio, en la sama registaro.

Sub la gvido de la ministro pri ekonomio kaj financoj Valéry Giscard d'Estaing ili kreis la grupon de Sendependaj Respublikanoj. Tiu partio iĝis eta partnero de la gaŭlistoj, kiu provis influi la registaran politikon favore al ekonomia liberalismo kaj eŭropa federalismo.

La rilato al la gaŭlistoj tensiiĝis kiam la prezidento Charles de Gaulle malagoskis al Valéry Giscard d'Estaing la minstran postenon dum 1966 kaj do devigis lin forlasi la registaron. La grupo iĝis oficiala politika partio, la "'Nacia Federacio de Sendependaj Respublikanoj'", (*Fédération nationale des républicains indépendants* aŭ mallonge FNRI). Ĝin gvidis la ĝenerala sekretario Michel Poniatowski. Giscard d'Estaing difinis la Sendependajn Respublikanojn kiel "liberalaj, centrismaj kaj por-Eŭropaj". Ĝi plu restis en la parlamenta plimulto, sed ene de ĝi agis kritike. Valéry Giscard d'Estaing sumigis sian opinion pri la gaŭlisma partio kiel "Jes, sed... ".

Dum 1969, la partio dividiĝis rilate al la referendumo pri pli forta regionigo de Francio kaj pri reformo de la senato de Francio, kiun iniciatis la prezidento Charles de Gaulle. Valéry Giscard d'Estaing alvokis kontraŭi la referendumon. Prezidento de Gaulle demisiis kiam la referendumo ne sukcesis. La FNRI subtenis la prezidentan kandidatiĝon de Georges Pompidou kaj la partia gvidanto Giscard d'Estaing estis reintegrita en la francan registaron kiel ministro pri ekonomio.

Dum la jaro 1974, post la morto de prezidento Pompidou, Valéry Giscard d'Estaing anoncis sian kandidatiĝon pri la prezidentaj balotoj. Li estis subtenita de la FNRI, la "refora movado", kaj iom kaŝe fare de parto de la gaŭlistoj. Dum la unua parto de la elekto li gajnis kontraŭ la gaŭlista kandidato *Jacques Chaban-Delmas*, kaj dum la dua parto kontraŭ la socialista kandidato François Mitterrand, sekve iĝanta prezidento.

Tri jarojn pli poste, la FNRI estis anstataŭigita fare de la Respublikana Partio (PR) kiu iĝis la liberala-konservativa branĉo de la Unio por Demokratio de Francio (UDF) kreita dum 1978.

Kategorio:Politikaj partioj de Francio
Kategorio:Konservativaj partioj
Kategorio:Liberalaj partioj
Timbaland

**Timothy Z. MOSLEY** (10-an de marto 1971), pli konate kiel **Timbaland**, estas usona kantoverkisto, repisto, muzika produktisto kaj tekstoverkisto. Lian stilon influas la R&B, la dance kaj la hiphopo, sed ankaŭ agadas en la pop-ĝenro. Li formas kun *Magoo* la duponon *Timbaland & Magoo*, faman hiphopan grupon en Usono. Oni komparas Timbaland kun Brian Eno, Phil Spector aŭ Norman Whitfield. Li elformis en la muziko propran facile rekoneblan stilon. La kantojn - kiujn li verkis - karakterizas malkutimaj aranĝoj, son-efikoj kaj instrumentoj. La ritmoj estas eĉ propraj markoj. Li kreis multajn sukcesajn kantojn kun Steve „Static” Garrett kaj lia infantempa amiko Missy Elliott. Timbaland kaj Missy Elliott estis la ĉefaj kantoverkistoj kaj produktistoj de la albumo de Aaliyah, la grand-sukcesa *One In A Million*, kio igis ilin tre konataj. Intense li laboris interalie kun Brandy, Nelly Furtado, Justin Timberlake, The Pussycat Dolls (Nicole Scherzinger), Ludacris kaj Jay-Z.

## Diskaro 
### Solo-albumoj 
* ''Tim's Bio: Life from da Bassment* (1998)
* *Shock Value* (2007)
* *Shock Value 2* (2009)
* *Shock Value 3* (2011)

### Timbaland & Magoo 
* *Welcome to Our World* (1997)
* *Indecent Proposal* (2001)
* *Under Construction, Part 2'' (2003)

## Eksteraj ligiloj 
* oficiala paĝo
* oficiala Blogo 
* 

Kategorio:Usonaj muzikistoj
Kategorio:Muzikproduktistoj
Kategorio:Usonaj repkantistoj
Siegfried Krüger

**Siegfried KRÜGER** (naskiĝis la  en Berlino) estas germana esperantisto, kaj inĝeniero pri elektrotekniko. Li estas membro de GEFA, IFEF, GEA, UEA kaj KELI. Ekde 1999 li estas kasisto de KELI.

## Biografio 
eta|150ra|
Siegfried Krügermarto 2010
Laŭ propra informo li kiel junulo heredis de sia patro la libron de Albert Steche *Der Kaufmann von heute* ("La komercisto de hodiaŭ", 1926), kies ĉapitro pri Esperanto, verkita de Albert Steche kaj Emil Stucke, estis lia unua kontakto kun la Internacia Lingvo. Post studado de la elektrotekniko en la Beuth-lernejo en Berlino li transloĝiĝis en 1957 al Stutgarto kaj komencis deĵori kiel inĝeniero ĉe la Germana Ŝtata Fervojo DB (Deutsche Bahn). En Stutgarto li en 1967 eklernis Esperanton en la kadro de la Esperanto-kulturgrupo de la Fervoja Sociala Organizo BSW (Bundesbahn-Sozialwerk). Baldaŭ li iĝis distriktokomisiito de tiu grupo, kio li ĝis hodiaŭ estas. Sekvis la praktikado de la lingvo okaze de multaj diverslandaj kongresoj. Kadre de la popola altlernejo (VHS, Volkshochschule) en Heilbronn Krüger dum pluraj jaroj instruis Esperanton. Siegfried Krüger loĝas en Heilbronn.

Kategorio:Germanaj esperantistoj
Respublikana Partio (Francio)

La **Respublikana Partio** (*Parti républicain*, PR) estis franca konservativa-liberala politika partio, kiu fondiĝis dum la jaro 1977. Ĝi daŭrigis la agadon de la nacia federacio de Sendependaj Respublikanoj (*Républicains indépendants*), kiun estis iniciatinta Valéry Giscard d'Estaing, prezidento de Francio inter 1974 kaj 1981.

Dum 1978, la Respublikana Partio alianciĝis kun centrismaj grupoj por formi la konservativan Union por la Demokratio de Francio  (*Union pour la démocratie française*, UDF), konfederacio por subteni la prezidanton Valéry Giscard d'Estaing.

Ĝis la disrompiĝo de la konfederacio UDF dum 1998, la Respublikana Partio estis ĝia liberala branĉo. Dum 1997, ĝian laboron daŭrigis la partio Démocratie Libérale (demokratio liberala, DL) sub gvido de Alain Madelin, kiu mem dum 2002 unuiĝis kun aliaj konservativaj partioj en la nova partio UMP.

## Prezidantoj
### Sendependaj Respublikanoj 
*Valéry Giscard d'Estaing (1966-74)
*Michel Poniatowski (1975-77) 

### Respublikana Partio 
*Jean-Pierre Soisson (1977-88)
*François Léotard (1988-90)
*Gérard Longuet (1990-95)
*François Léotard (1995-97)
*Alain Madelin (1997)

Kategorio:Politikaj partioj de Francio
Kategorio:Politikaj partioj fonditaj en 1977
Kategorio:Konservativaj partioj
Kategorio:Liberalaj partioj
Kategorio:Politikaj partioj malfonditaj en 1997
Nicole Scherzinger

**Nicole Elikolani Prescovia SCHERZINGER** [ŝercinger] (29-an de junio 1978 en Honolulu, Havajo) estas usona kantistino, dancistino, aktorino. Ŝi venas de rusaj, havajaj, filipinaj prauloj. Ŝi estas membro en la danca kaj muzika grupo *The Pussycat Dolls*. La nomo *Scherzinger* [ŝercinger] venas de la dua edzo de ŝia patrino.

Ŝi aperis ĝis nun (2007) en la filmoj *Chasing Papi* kaj ''Love Don't Cost a Thing*.eta|Nicole Scherzinger, decembro 2006

## Vivo 
Ŝi aktorludis dum la lernejaj jaroj, lukris iomete kiel modelo. Kiam rokbando de Travis Meeks *Days of the New* serĉis kantistinon, ŝi mallongtempe kunlaboris, sed poste ekstudis en universitato. La kunlaboritajn demoalbumojn aŭskultis produktisto Scott Litt kaj invitis ŝin al Los Angeles, por verkis duan albumon kun la bando.

Ŝi iĝis en 2001 - danke al talent-serĉa programo - membro de la elstara bando *Eden's Crush*, kun kiuj ŝi faris la sukcesan debutan albumon *Popstars'' kaj poste turneis kun 'N Sync kaj Jessica Simpson. La grupo ''Eden's Crush* disvolviĝis baldaŭ kaj en 2002 dediĉis Scherzinger laboron por sia solokariero.

Ŝi aliĝis en 2003 al *The Pussycat Dolls*, kiu serĉis gvid-kantistinon. Post la sukcesa albumo *PCD* kaj monda turneo, laboras la bando pri la dua albumo.

### Solokariero 
Ŝi laboris por sia soloalbumo kun i.a. Timbaland, Akon, Sean Garrett. Ŝia soloalbumo *Her Name Is Nicole'' aperis en 2007

Kategorio:Usonaj kantistoj
Kategorio:Usonaj dancistoj
Kategorio:Usonaj aktoroj
Kategorio:Naskiĝintoj en Usono
Heksagona kristalsistemo

[eta|dekstra|200px|Ekzemplo de [sesangulo|heksagona kristalo, berilo]]
eta|150px|dekstra|Ero de heksagona krado

**Heksagona kristalsistemo** estas la sesa klaso de kristalsistemoj, kiujn studas la kristalografio. Ĝi havas **du samlongajn laterojn en sama ebeno kun 120°-angulo**, la tria latero staras vertikale al tio.

Ekzemploj de mineraloj de **heksagona kristalsistemo** estas jenaj:
* Glacio
* β-kvarco
* Grafito
* Apatito
* Berilo
* Nefelino

Kategorio:Mineralogio
Kategorio:Kristalografio
Tetragona kristalsistemo

[eta|dekstra|200ra|Ekzemplo de tetragona kristalo, [vulfenito]]
**Tetragona kristalsistemo** estas la kvara klaso de kristalsistemoj, kiujn studas la Kristalografio. Ĝi havas **du samlongajn kradovektorojn, tri 90°-angulojn**.

Ekzemploj de mineraloj de **tetragona kristalsistemo** estas jenaj:
* Kupra pirito
* Rutilo
* Zirkono
En tia kristalsistemo, oni distingas du specojn de **Bravais-aj latisoj**:

Dosiero:Tetragonal.png|Simple (aŭ primitive) tetragona
Dosiero:Tetragonal-body-centered.png|Korpocentrite tetragona

Kategorio:Mineralogio
Kategorio:Kristalografio
Kuba kristalsistemo

[eta|dekstra|200px|Ekzemplo de kuba kristalo, [halito]]
**Kuba kristalsistemo** estas la sepa klaso de kristalsistemoj kiuj studas la Kristalografio.
En Ĝi estas la **plej alta simetrio**, per tri samlongaj aksoj en 90°-anguloj.

Ekzemploj de mineraloj de **Kuba kristalsistemo** estas jenaj:
* Pirito
* Oro
* Arĝento
* Kupro
* Diamanto
* Ŝtonsalo
* Galenito

Dosiero:Lattic_simple_cubic.svg|Simple kuba
Dosiero:Lattice_body_centered_cubic.svg|Korpocentrite kuba
Dosiero:Lattice_face_centered_cubic.svg|Flankocentrita kuba


Kategorio:Mineralogio
Kategorio:Kristalografio
Ĝermolisto de israelaj esperantistoj

## B 
### Jeĥiel Ben-Alter 
**Jeĥiel BEN-ALTER** (naskiĝis en 1907- mortis 1984 en Petaĥ Tikva) estis dum longa tempo la peranto de UEA en Israelo. Eklerninte Esperanton 14-jara, li gvidis multajn kursojn, tradukis hebreajn kantojn, kaj oficis kiel redaktoro, sekretario kaj prezidanto en la landa movado.

## C 
### Grigor G. Choutoff 
**Grigor G. CHOUTOFF** (naskiĝis en 1906, mortis meze de 1989 en Maabarot, Israelo) estis dumviva membro de UEA. Li estis fakdelegito pri kibucoj (aŭ "kolektivaj kolonioj") de post 1945.

## G 
### Dror Gaon 
**Dror GAON** **()** estas israela esperantisto, devene el Petaĥ Tikva kaj nun vivanta en Tel-Avivo. Li naskiĝis la 5-an de decembro, probable en 1974. En aŭgusto 2013 li estis membro de la Loka Kongresa Komitato de la 69-a Internacia Junulara Kongreso (IJK) de TEJO en Nazareto, respondeca pri informado.

#### Eksteraj ligiloj 
* persona paĝo en la retejo *facebook*

### Jeraĥmiel Giladi 
**Jeraĥmiel GILADI** ('***), naskiĝinta en 1908, mortis en Israelo je la aĝo de 94 jaroj en 2002. Dum 70 jaroj li estis aktiva membro kaj Komitatano de Palestina Esperanto-Ligo kaj Esperanto-Ligo en Israelo.

## H 
### Ĥananja Haroun 
**Ĥananja HAROUN** (naskiĝis en 1929, mortis la 6-an de januaro 1993 en Tel-Avivo, Israelo) estis UEA-fakdelegito pri filatelo.

## I 
### Ĵak Isakov 
**Ĵak ISAKOV** (naskiĝis en 1910 - tragike mortis 1978 en Tel-Avivo, Israelo) estis estrarano de la landa Esperanto-organizaĵo, fakdelegito de UEA.

### Israel Israeli 
**Israel ISRAELI** (naskiĝis en 1910, mortis 1978 en Tel-Avivo) estis israela esperantisto, multjara delegito de UEA en Ĥajfo, kie li loĝis lastatempe kaj funkciis kiel vicdelegito. Li estis estrarano de la Esperanto-Ligo en Israelo.

## Ŝ 
### Dvora Ŝor 
**Dvora ŜOR** (naskiĝis en 1914, mortis septembre 1993 en Netanja, Israelo) estis honora membro de Esperanto-Ligo en Israelo, delegito de UEA. Ŝi verkis **Esperanto: dulingva lernolibro*' (1980).


Israelaj
Israeloj
Christiane Scrivener

**Christiane Scrivener**, naskiĝinta la 1-an de septembro 1925 en Mulhouse kaj mortis la 8-an de aprilo 2024, estis franca politikistino. Ŝi interalie estis membro de la dua Eŭropa Komisiono Delors, kiu gvidis la Eŭropan Komunumon inter la jaroj 1989 kaj 1993. En tiu Eŭropa Komisiono, ŝi prezidis la fakojn *fiskeco kaj rajtoj de la konsumantoj*. Dum la sekva tria periodo de la Eŭropa Komisiono Delors, inter la jaroj 1993 kaj 1995, ŝi respondecis pri la sama fako. Christiane Scrivener estis membro de la Respublikana Partio de Francio, kiun gvidis Valéry Giscard d'Estaing, kaj kiun dum 1997 anstataŭigis la partio Démocratie Libérale (liberala demokratio), kiu mem dum 2002 unuiĝis kun aliaj konservativaj partioj en la nova partio UMP.

Kategorio:Francaj politikistoj
Kategorio:Membroj de la Eŭropa Komisiono
Kategorio:Komisiono Delors 3
Kategorio:Komisiono Delors 2
Kategorio:Membroj de la Eŭropa Parlamento elektitaj en Francio 1979-1984
Kategorio:Membroj de la Eŭropa Parlamento elektitaj en Francio 1984-1989
Kismaros

**Kismaros** [kiŝmaroŝ] () estas vilaĝo en Hungario en regiono Meza Hungario, en departemento Pest (departemento), en Distrikto Szob. Maros devenas el la latina Mures, signifanta komunumo laŭ akvobordo. Kis signifas malgranda kaj diferencas de Nagymaros, kiu signifas granda-maros.
eta|maldekstre|Ĉefplaco de Kismaros

## Bazaj informoj 
* Areo: 12&nbsp;km²
* Loĝantaro: 1870
* Poŝta kodo: 2623
* Telefonprefikso: 27

## Geografio 
Kismaros situas inter montaro Börzsöny kaj maldekstra flanko de Danubo kun haveno, laŭ ĉefvojo kaj fervojo Budapeŝto-Szob. Pramo funkcias al Kisoroszi. Ĝi kontaktiĝas kun Verőce (Pest).

## Historio 
En la 18-a jarcento germanoj fondis la vilaĝon. La unua mencio devenas el 1781. En 1945 la sovetoj forportis germandevenulojn al trudlaboro en Sovetunion. Inter 1976-1990 la komunumo kuniĝis al Verőce havanta la nomon **Verőcemaros**. La loĝantaro okupiĝis komence pri forstrumado, nuntempe frekventas labori al Vác.

La vilaĝo estas fama feriejo kaj ekskursejo. Vidindaĵo estas arbara fervojeto, kiu komence liveris arbojn, nuntempe turistojn.

## Famuloj 
En Kismaros mortis:
* grafo Mátyás Esterházy
* piaristo Ödön Lénárd.
eta|maldekstre|Strato en Kismaros

Kategorio:Vilaĝoj de Hungario
Somera Olimpiko 1952

eta|180ra|maldekstre|Helsinka Olimpika Stadiono. La turo ofertas bonan vidon super Helsinko.
Helsinko estas la plej norda urbo ĉe kiu someraj Olimpikoj iam okazis. Ĉar Londono gastigas la antaŭa somera olimpiko de 1948, Tiu olimpiko estas la plej lastatempa tempo kiam du sinsekvaj someraj olimpikoj okazis en Eŭropo. En la olimpiko partoprenis 4 955 sportistoj el 69 landoj, kaj 1,4 milionoj da homoj spektis ilin.  Oni modernisme konstruigis multajn novajn sportajn konstruaĵojn. kiuj arkitektoj daŭre laŭdas pro sia kongrueco kaj kiuj ĉiuj en  ankoraŭ estas en tre bona stato kaj senescepte ankoraŭ estas uzataj de la publiko.

Tiu ĉi olimpiko ankaŭ estis la tiu en kiu la plej multaj mondaj rekordoj estis rompitaj kaj ĝisdatigitaj ĝis tiu kvanto de mondrekordoj estos superita en la somera olimpiko 2008 en Pekino. Sovetunio, la Ĉina Popola Respubliko, Honkongo, Indonezio, Israelo, Tajlando, kaj Sarlando (tiama protektorato de Francio) faris siajn olimpikajn debutojn ĉe tiu olimpiko. Usono gajnis la plej multajn orajn kaj totalajn medalojn.

La teamoj de Germanio kaj Japanio revenis por partopreni en la Olimpikoj post suspendo rezultinta de la Dua Mondmilito kaj unuafoje la teamo de Sovetunio partoprenis en la olimpikoj.

Konkursoj de pesäpallo (la nacia sporto de Finnlando) kaj manpilko, kiuj poste estos inkludita en la olimpika programo, okazis nur por ĝojspektaklo.
__NOTOC__

## Sportoj 
* *akvosportoj*
* *atletiko*
* *biciklado*
* *bokso*
* *futbalo*
* *gimnastiko*
* *halterlevo*
* *hokeo*
* *kanuado*
* *korbopilko*
* *lukto*
* moderna pentatlono
* *pafado*
* *rajdado*
* *remado*
* *skermo*
* *velado*

## Partoprenantoj 
eta|240ra|Partoprenantoj

* 
* 
* 
* '**
*  
* 
* **'
* '**
* 
*  
*  
* 
* **'
* 
* 
* 
* 
* '**
* **' 
* 
* 
* * (Ganao)*
* 
* '**
*  
* **'
* 
* 
* '**
* **'
* '**
* **'
* 
* 
* 
* '** 
*  
* 
* **'
* '**
* **'
* 
* '**
* 
* **'
* '**
* 
*  
* **'
* '**
* 
* **'
* 
* '**
* **'
* '**
* 
*  
* 
* 
* **'
* '**
* **'
* '**
* 
* **'
* ''''

## Medala klasifiko 
## Referencoj 
## Eksteraj ligiloj 
* 

----
----

----
----

Kategorio:1952 en Finnlando
Kategorio:Eventoj en Helsinko
Sződliget

**Sződliget** [sOdliget] estas grandvilaĝo en Hungario en regiono Meza Hungario, en departemento Pest, en Distrikto Vác. Liget signifas: bosko.
eta|150ra|Blazono de Sződliget

## Bazaj informoj 
* Areo: 7&nbsp;km²
* Loĝantaro: 4230
* Poŝtkodo: 2133
* Telefonprefikso: 27

## Situo 
Sződliget situas laŭ maldekstra bordo de Danubo, laŭ ĉefvojo kaj fervojo Budapeŝto-Szob inter Göd kaj Vác. Aŭtoŝoseo M2 Budapeŝto-Slovakio preteriras. Vác troviĝas je 6, Budapeŝto je 30 km-oj.
eta|Katolika preĝejo

## Historio 
La loko estis loĝata jam dum la neolitiko. En la 19-a jarcento oni forvendis tie parcelojn, la loko iĝis feriejo. La loko estis ekstera parto de Sződ. En 1950 fondiĝis tie nova vilaĝo.

## Vidindaĵoj 
* Preĝejo Ĉieliro de Maria (Sződliget)
* Kalvinana preĝejo (Sződliget)
* Luterana preĝejo (Sződliget)
* fiŝkaptista lago

## Famuloj 
En Sződliget mortis:
* arkeologo Lajos Bella
* ornitologo István Sterbetz.

Kategorio:Vilaĝoj de Hungario
Ambalavao

**Ambalavao** estas urba komunumo de Madagaskaro. Ĝi situas en la regiono Haute-Matsiatra. La urbo troviĝas en la plej suda parto de la centraj plataĵoj, proksime al alia pli granda urbo nomita Fianarantsoa.

La nacia vojo RN 7 kunligas Ambalavao al Fianarantsoa (norden) kaj Toliara (suden).

## Vidu ankaŭ 
*Nacia Parko Andringitra
*Listo de urboj de Madagaskaro

Kategorio:Urboj de Madagaskaro
Sződ

**Sződ** (sOd), estas vilaĝo en Hungario en regiono Meza Hungario, en departemento Pest, en Distrikto Vác.

## Bazaj informoj 
* 
* Areo: 14&nbsp;km²
* Loĝantaro: 3040
* Poŝtkodo: 2134
* Telefonprefikso: 27

## Situo 
La vilaĝo situas sur ebenaĵo, Danubo preterfluas, laŭ fervojoj Budapeŝto-Vác kaj Budapeŝto-Veresegyház-Vác. Aŭtoŝoseo M2 Budapeŝto-Slovakio kaj ĉefvojo Budapeŝto-Szob estas ne tro for. Vác troviĝas je 10, Budapeŝto je 34 km-oj.

## Historio 
La unua mencio pri la vilaĝo okazis en 1255 en formo „Szenden”. La turkoj firme tenis la vilaĝon inter 1544-1595, en la kromaj tempoj ĝi estis fronto. Poste alvenis diversaj popoloj.

Nuntempe aŭtonomio de slovakoj funkcias en la komunumo.

## Vidindaĵoj 
* Preĝejo Maria Magdala (Sződ)

## Famuloj 
En Sződ naskiĝis skulptisto Sándor Mikus
eta|maldekstre|Paroĥa domo de Sződ
Kategorio:Vilaĝoj de Hungario
Ambatondrazaka

**Ambatondrazaka** estas urba komunumo de Madagaskaro. Ĝi situas en la provinco Toamasina kaj en la regiono Alaotra-Mangoro.

La urbo situas sude de Alaotra, la plej granda lago de Madagaskaro. Ĝi plie troviĝas ĉe la fervojo MLA (Moramanga – Lago Alaotra), kaj disponas flughavenon. (la flughaveno de Ambatondrazaka).

## Vidu ankaŭ 
*Listo de urboj de Madagaskaro

Kategorio:Urboj de Madagaskaro
Ambanja

**Ambanja** estas urba komunumo de Madagaskaro. Ĝi disponas flughavenon, kiu estas uzata nur por internaj flugoj. La urbo situas proksimume 500 kilometrojn norde de Antananarivo, kaj 220 kilometrojn el Antsiranana (la vojaĝo daŭras averaĝe kvar horojn).

## Geografio 
La urbo estas trafluata de la granda rivero Sambirano. Ekde 1990, la rivero estas serioze poluciita pro tio, ke la loĝantoj reĵetas siajn rubojn en ĝin. La terenoj ĉirkaŭ Ambanja restas riĉaj kaj fruktodonaj : ekzistas kampoj por kakao, kafo, bananoj, vanilo, pipro, rizo kaj tapioko. La lastaj kultiveblaj terenoj emas malaperi pro kreskanta urbareo.

## Demografio 
La loĝantaro de Ambanja plukreskas pro la alveno de elmigruloj el centra kaj suda Madagaskaro. La urbo situas je la krucvojo inter pluraj tre turistaj insuloj, ekzemple Nosy Be, kaj la grandaj urboj de la insulo.

## Vidu ankaŭ 
* Listo de urboj de Madagaskaro

Kategorio:Urboj de Madagaskaro
Somera Olimpiko 1956

Pro veterinaraj kvarantenaj reguloj tamen la konkursoj pri rajdado ne povis okazi en Aŭstralio kaj tial jam estis okazigitaj en Stokholmo, Svedio, en junio 1956. Pri tiu aparta evento, malfermita per la sveda reĝo Gustavo la 6-a Adolfo, vidu en aparta artikolo. En tiu evento la sveda rajdisto *Hans Wikne* surĉevale fajrigis la olimpikan flamon.

## Sportaj disciplinoj 
* *akvosportoj*
* *atletiko*
* *biciklado*
* *bokso*
* *futbalo*
* *gimnastiko*
* *halterlevo*
* *hokeo*
* *kanuado*
* *korbopilko*
* *lukto*
* moderna pentatlono
* *pafado*
* rajdado
* *remado*
* *skermo*
* *velado*

### Vidigaj sportoj 
*  Aŭstralia piedpilkado
*  Basbalo

## Partoprenantoj 
eta|240ra|partoprenantoj

* 
* 
* 
* 
*  
* '**
* 
* **'
* '** 
* 
*  
* 
* **'
* 
* 
* 
* '**
* **' 
* '** 
* 
* 
* 
* 
* **'
* '**
* 
* 
* 
* 
* 
* 
* 
* 
* 
* **' 
*  
* 
*  
* 
*  
* '** 
* **'
* '** 
* 
* 
* **'
* 
* 
* 
* 
* 
* '** 
* 
* 
* 
* 
*  
* 
* 
*  
* 
* 
* **'
* 
* '**
* **'

Kvin nacioj alvenis al rajdado en Stokholmo sed ne partoprenis en la cetera olimpiko en Melbourne:

* '**
*  
* **' 
* 
* 

Krome bojkotis la olimpikon la teamoj de Irako kaj Libano.

## Medala klasifiko 
## Referencoj 
## Eksteraj ligiloj 
* 

----
----

----
----

Kategorio:Melburno
Kategorio:1956 en Aŭstralio
Polinomo de Hermite

** Polinomoj de Hermite** estas polinomoj kun realaj koeficientoj, kiuj estas difine per rikuraj formuloj:

H_{n+1}(x) = 2xH_{n}(x) - 2nH_{n-1}(x)

H_{0}(x) = 1

H_{1}(x) = 2x

Ĉi tiuj polinomoj estas uzata en priskribo de kvantuma harmonika oscilatoro.

## Genera funkcio 
Polinomo de Hermite estas koeficientoj apud variablo t en serio de Maclaurin de funkcio
g(x,t)=e^{-t^{2} + 2tx}, do estas formulo:

g(x,t)=e^{-t^{2} + 2tx} = \sum _{n=0} ^{\infty} H_{n}(x) \frac{t^{n}}{n!}

## Skemoj de polinomoj 
Sube estas kvar skemoj de unuaj polinomoj de Hermite:

Dosiero:Hermite polynomial.svg

## Atributoj de polinomoj de Hermite 
* 
H _{0}(x) = \left. e^{-t^{2} + 2tx} \right| _{t=0} = 1

* 
H _{1}(x) = \left. \frac{d}{dt} \left( e^{-t^{2} + 2tx} \right) \right| _{t=0} = 2x

* 
\frac{dH _{n}(x)}{dx} = 2nH _{n-1}(x)

* 
H_{2n}(0) = (-1)^{n} \frac{(2n)!}{n!}

* 
H_{2n+1}(0) = 0

* 
H_{n}(-x) = (-1)^{n} H_{n}(x)

## Vidu ankaŭ 
# polinomoj de Czebyszew,
# polinomoj de Laguerre,
# polinomoj de Legendre.

Kategorio:Matematiko
Kategorio:Polinomoj
Kategorio:Kvantummekaniko
Taksony

**Taksony** [takŝonj] germane **Taks** estas grandvilaĝo, populara feriejo, fiŝkaptejo en regiono Meza Hungario, en departemento Pest, en Distrikto Szigetszentmiklós. Taksony (931-971) estis princo de Hungario.
eta|maldekstre|Aerfoto pri Taksony

## Bazaj informoj 
* Areo: 21&nbsp;km²
* Loĝantaro: 5940
* Poŝtkodo: 2335
* Telefonprefikso: 24

## Situo 
Taksony situas sur ebenaĵo, laŭ maldekstra bordo de Danubo, laŭ fervojo Budapeŝto-Beogrado, laŭ ĉefvojo Budapeŝto-Baja. Urboj Szigetszentmiklós kaj Dunaharaszti estas proksime.

## Historio 
La unua mencio okazis en latina formo *Terra Toxun* en 1281. La turkoj faris la vilaĝon senhoma. Germanoj refondis ĝin en 1711. En mezo de la 20-a jarcento oni ekkonstruis kanalon Danubo-Tiso ĝuste ĉe Taksony, sed neniam ĝi finiĝis.

## Vidindaĵoj 
* preĝejo Sankta Anna (Taksony)
* Kalvinana preĝejo (Taksony)

## Famuloj 
En Taksony naskiĝis komponisto György Arnold.

Kategorio:Grandvilaĝoj en Hungario
Polinomo de Legendre

**Polinomo de Legendre** estas unu el polinomoj, kiuj estas difinataj per formulo (Rodriguesa formo, reference al franca matematikisto *Olinde Rodrigues*) :
P _n = \frac{1}{2^n n!}\frac{d^n}{dx^n}(x^2-1)^n\quad (n=0,1,\ldots)

aŭ en publika formo:

P _n(x)=\frac{1}{2^n}\sum_{i=0}^{[\frac{n}{2}]}(-1)^i{n \choose i}{2n-2i \choose n}x^{n-2i}.

## Ekvacio de Legendre 
La **ekvacio de Legendre** estas la sekvanta:
\frac{\textrm{d}}{\textrm{d}x}[(1-x^{2})\frac{\textrm{d}y}{\textrm{d}x}]+n(n+1)y=0

*Polinomo de Legendre* de grado *n* estas P_n (pri ĉiu entjera nombro *n*), kiu estas solvo de la antaŭa ekvacio :

\frac{\textrm{d}}{\textrm{d}x}[(1-x^{2})\frac{\textrm{d}P_n(x)}{\textrm{d}x}]+n(n+1)P_n(x)=0,\qquad P_n(1)=1.

Oni povas konsideri P_n=P_n^{(0,0)}, kiam P_n^{(\alpha,\beta)} indikas polinomon de Jacobi kun indico *n* ligita al parametroj α kaj β.

La ĉisupra ekvacio estas ligita al laplaca ekvacio  \Delta \psi \ = \ 0, kiam oni serĉas ties solvoj kaj kiam ĝi estas skribita en sferaj koordinatoj;
ekzemple pri elektrostatika problemo, kie la ŝarga denseco estas nula aŭ en vakuo.

## Genera funkcio 
**Polinomoj de Legendre** estas koeficientojn en serio de Maclaurin de funkcio

G(x,t) = (1 - 2xt + t^{2})^{-1/2}
,

do estas formulo:

G(x,t) = (1 - 2xt + t^{2})^{-1/2} = \sum _{l=0} ^{\infty} P _{l}(x) t^{l}

## Atributoj de polinomoj 
* rikura formulo: 
P_{n+1}(x)=\frac{2n+1}{n+1}x P _n(x)-\frac{n}{n+1} P _{n-1}(x)\quad (n=1,2,\ldots)
* orteco en intervalo [-1,1]: \langle P_m,P_n\rangle= \int_{-1}^{1} P_m(x)P_n(x)\,\mathrm{d}x = 0\qquad \mathrm{pour}\qquad m \ne n

## Ekzemploj de polinomoj 
## Skemoj 
Dosiero:Mplwp legendreP04.svg

## Vidu ankaŭ 
* Akompanaj funkcioj de Legendre

Kategorio:Polinomoj
Kategorio:Matematiko
Orteco

**Orteco** estas interlokiĝo de du aĵoj kun rekta angulo (kvarono de plena cirklo) inter ili.
Ĉi tio estas la plej universala ideo de perpendikularo konata el la geometrio de Eŭklido. 

## Difino 
Du vektoroj (x,y) el unitospaco (X, \langle \cdot | \cdot \rangle) estas orta (x \perp y) se:
:\langle x,y\rangle = 0

Kategorio:Matematiko
Kategorio:Algebro
Thomas Love Peacock

**Thomas Love PEACOCK**, angla romanisto (la 18-a de oktobro, 1785 - la 23-a de januaro, 1866).

Liaj plej gravaj verkoj estis satiraj romanoj, en kiuj personoj diskutis kaj kritikis la filozofajn nociojn de la epoko. Li estis amiko de Percy Bysshe Shelley. Li verkis ankaŭ poemojn, eseojn kaj dramojn. Li havis postenon ĉe la Londona oficejo de la East India Company (Brita Kompanio de Orientaj Indioj).

## Romanoj 
* Headlong Hall (1815, reviziata 1837]
* Melincourt (1817)
* Nightmare Abbey (1818, reviziata 1837]
* Maid Marian (1822)
* The Misfortunes of Elphin (1829)
* Crotchet Castle (1831, reviziata 1837]
* Gryll Grange (1861)

Kategorio:Anglaj verkistoj
Somera Olimpiko 1960

## Sportaj disciplinoj 
* akvosportoj
* atletiko
* biciklado
* bokso
* futbalo
* gimnastiko
* halterlevo
* hokeo
* kanuado
* korbopilko
* lukto
* moderna pentatlono
* pafado
* rajdado
* remado
* skermo
* velado

## Partoprenantoj 
eta|240ra|Partoprenantoj

* '**
* 
* 
* 
* **'
*  
* 
* '**
*  
* 
*  
* 
*  
*  
*  
* 
* **'
* '**
* **' 
* 
* 
*  
*  
* 
* '** 
* **'
*  
* '**
* 
* **' 
* '** 
* **' 
* '**
*  
* **'
* 
* 
* '** 
*  
* **' 
* 
* '** 
* 
*  
* **'
* '**
* **'
* '**
* **' 
* '** 
* **'
* 
* '** 
* 
* **' 
* '**
* 
*  
* **'
* '**
* 
* 
* **' 
*  
* '** 
* **' 
* '**
* **'
*  
*  
* '** 
* **'
* 
* 
* '** 
*  
* 
* **'
* '**
* **' 
* '**
* 
* **' 
* ''*

Klarigo: Teamoj kun *klinitaj literoj'' havas kolektan subpaĝon por la partopreno en kelkaj jaroj kaj teamoj kun rektaj literoj eĉ havas apartan subpaĝon nur pri tiu-ĉi jaro.

## Medala klasifiko 
## Referencoj 
## Eksteraj ligiloj 
* 

----
----

----
----

Kategorio:1960 en Italio
Kategorio:Sporto en Romo
Majosháza

**Majosháza** (majoŝhAza) estas vilaĝo en Hungario en regiono **Meza Hungario**, en departemento Pest, en subregiono Ráckeve. La loknomo signifas: domo de Majos.
eta|160px|Blazono de Majosháza

## Bazaj informoj 
* 
* Areo: 11&nbsp;km²
* Loĝantaro: 1240
* Poŝtkodo: 2339
* Telefonprefikso: 24

## Situo 
Majosháza situas sur ebenaĵo, laŭ maldekstra bordo de Danubo, fine de sakovojo, la ĉefvojo Budapeŝto-Baja estas proksime. Kontraŭ de Danubo troviĝas Szigetcsép. Délegyháza 7, Taksony 10, Budapeŝto 30 km-ojn estas.

## Historio 
La komunumo estis loĝata jam dum la bronzepoko. La turkoj faris la vilaĝon senhoma. Baldaŭe etnobeloj refondis ĝin. La kalvinana preĝejo konstruiĝis en 1891.

## Ĝemelkomunumo 
*  Középajta, Rumanio

Kategorio:Vilaĝoj de Hungario